सन् १९११ में उन्होंने जो ‘जनगण-मन’ गान रचा था, वही स्वाधीनता के बाद भारत का राष्ट्रीय गान बनाया गया। उनकी रचनाओं के अनुवाद सभी भाषाओं में हो चुके हैं। ८ अगस्त, १९४१ को अस्सी वर्ष की आयु में उनका स्वर्गवास हो गया। उनके निधन से भारतवर्ष और विश्व साहित्य को बहुत क्षति पहुँची और सारे संसार में उनके निधन पर शोक मनाया गया। उन्होंने विश्व साहित्य में भारतीय साहित्य को जो उच्च स्थान दिलाया, भारतवासी उसके लिए उनके सदा ऋणी रहेंगे।